**บทที่ 1**

**บทนำ**

* 1. **ที่มาและความสำคัญของปัญหา**

มหาวิทยาลัยราชภัฏมหาสารคาม เป็นสถาบันการศึกษาเพื่อพัฒนาท้องถิ่น มหาวิทยาลัยได้จัดตั้งคณะเทคโนโลยีสารสนเทศ เป็นหน่วยงานเทียบเท่าคณะเพื่อให้เป็นหน่วยงานหลักในการจัดการศึกษาด้านเทคโนโลยีสารสนเทศ ศึกษา วิจัย สร้างเครือข่ายพัฒนานวัตกรรม และประยุกต์ใช้เทคโนโลยีที่เหมาะสม เพื่อให้บริการเทคโนโลยีสารสนเทศและการสื่อสาร หรือ ไอซีที (Information and Communication Technology : ICT) แก่ชุมชนและท้องถิ่น ที่ดำเนินงานโดยศูนย์การเรียนรู้ไอซีทีชุมชน คณะเทคโนโลยีสารสนเทศ มหาวิทยาลัยราชภัฏมหาสารคาม (คณะเทคโนโลยีสารสนเทศ, 2559 น. 4) เป็นหน่วยงานหลักในการให้บริการด้านไอซีทีแก่ชุมชน ส่งเสริมการพัฒนาครู สร้างสังคมแห่งภูมิปัญญาและการเรียนรู้ (Knowledge Base Society) ลดความเหลื่อมล้ำในการเข้าถึงเทคโนโลยีสารสนเทศและการสื่อสาร (Digital Divided) สร้างเครือข่ายความร่วมมือเพื่อส่งเสริมและพัฒนาการใช้เทคโนโลยีสารสนเทศและการสื่อสาร ให้เกิดประโยชน์ต่อชุมชนและประเทศชาติอย่างต่อเนื่อง

ศูนย์การเรียนรู้ไอซีทีชุมชน ได้ดำเนินการให้บริการด้านไอซีทีแก่ชุมชน เพื่อให้เป็นศูนย์กลางในการศึกษาและวิจัยเพื่อพัฒนาหลักสูตรอบรมและดำเนินการอบรมร่วมกับหน่วยงานภาครัฐและเอกชนในภาคตะวันออกเฉียงเหนือ ประยุกต์ใช้เทคโนโลยีสารสนเทศที่เหมาะสมส่งเสริมการเรียนรู้ของนักเรียนและชุมชน และส่งเสริมการพัฒนาเนื้อหาสาระ สื่อและกิจกรรมการเรียนรู้เพื่อยกระดับการเรียนรู้ของนักเรียน ชุมชน ประชาชน เยาวชน ครูและบุคลากรทางการศึกษา คณะกรรมการบริหารศูนย์เป็นคณะกรรมการที่มาจากหน่วยงานทั้งภาครัฐและเอกชน โดยเฉพาะหน่วยงานในพื้นที่จังหวัดมหาสารคาม กาฬสินธุ์ ร้อยเอ็ด และขอนแก่น ทั้งที่เป็นครู บุคลากรทางการศึกษา ผู้อำนวยการสำนักงานเขตพื้นที่การศึกษาและศึกษานิเทศก์ โดยศูนย์มีบุคลากรที่เป็นวิทยากรหลักในการดำเนินการศึกษาวิจัย พัฒนาหลักสูตรและประสานการให้บริการอบรม ร่วมกับทีมงานบุคลากร จากคณะ ศูนย์ สำนัก ในมหาวิทยาลัย รวมทั้งผู้ทรงคุณวุฒิภายนอกมหาวิทยาลัยราชภัฏมหาสารคาม ร่วมเป็นวิทยากรในการอบรม

ในปี พ.ศ. 2560 ศูนย์การเรียนรู้ไอซีทีชุมชน ได้นำเสนอหลักสูตรอบรมครูสังกัดสำนักงานคณะกรรมการการศึกษาขั้นพื้นฐาน ในโครงการ “คูปองครู” และได้รับความเห็นชอบจำนวน 4 หลักสูตร ดังนี้ (ศูนย์การเรียนรู้ไอซีทีชุมชน, 2560, น. 1)

1. รหัสหลักสูตร : 60982984 ชื่อหลักสูตร: การวิเคราะห์บริบทและความต้องการเพื่อวางแผนพัฒนาผู้เรียนผ่านเครือข่ายชุมชนแห่งการเรียนรู้ : RMU-PLC

2. รหัสหลักสูตร : 60982985 ชื่อหลักสูตร: การวางแผนการออกแบบและพัฒนากิจกรรมการเรียนรู้โดยประยุกต์ใช้ไอซีที

3. รหัสหลักสูตร : 60982988 ชื่อหลักสูตร: การวิเคราะห์และสรุปผลการทดลองใช้เครื่องมือ/สื่อ/กิจกรรมการเรียนรู้และจัดทำรายงานสอดคล้องกับการศึกษา

4. รหัสหลักสูตร : 60982989 ชื่อหลักสูตร: การทำผลงานการพัฒนาสื่อ/กิจกรรมการเรียนรู้สู่การเผยแพร่ในรูปแบบบทความวิชาการหรือวีดิทัศน์

ซึ่งทั้ง 4 หลักสูตรเป็นหลักสูตรที่มุ่งเน้นการพัฒนาครูประยุกต์ใช้ไอซีทียกระดับการเรียนรู้  
สู่วิทยฐานะ นำสู่การพัฒนาสื่อหรือกิจกรรมการเรียนรู้ ที่มุ่งเน้นการพัฒนาผู้เรียนเชิงประจักษ์  
ตรงตามบริบทของสถานศึกษา บริบทปัญหา หรือความต้องการของครู ที่สอดคล้องกับนโยบายภาครัฐและ สพฐ. โดยผลงานเชิงประจักษ์จากการอบรมและพัฒนาครูทุกคนและทุกหลักสูตร   
จะได้รับการคัดเลือกในกระบวนการพัฒนาผลงานแนวปฏิบัติที่ดี หรือ Good Practice นำสู่การนำเสนอ ในงานประชุมวิชาการ NCTIM ที่จัดโดยคณะเทคโนโลยีสารสนเทศ มหาวิทยาลัยราชภัฏมหาสารคามร่วมกับ สพฐ. สวทช. และเครือข่าย 10 มหาวิทยาลัย พร้อมกับนำเผยแพร่ผลงานผ่านเครือข่ายชุมชนการเรียนรู้ RMU-PLC เพื่อให้ครูและผู้สนใจทั่วไปได้ศึกษาเรียนรู้ รวมทั้งครูที่ผ่านการอบรม หากสนใจพัฒนาต่อยอดผลงานจะได้รับคำแนะนำจากผู้ทรงคุณวุฒิและทีมงาน ในการส่งเสริมการพัฒนาต่อยอดในรูปแบบ การวิจัยและขยายผลการพัฒนาต่อยอดสู่การพัฒนาผู้เรียน หรือการขยายผลแบบทำวิจัยเพื่อการศึกษาต่อในระดับปริญญาโท หรือระดับปริญญาเอก ในสาขาการจัดการเทคโนโลยี คณะเทคโนโลยีสารสนเทศ มหาวิทยาลัยราชภัฏมหาสารคาม ที่มุ่งเน้นการจัดการเทคโนโลยีที่เหมาะสมกับการบริบท โดยผสานกับงานประจำด้วยกระบวนการแบบบูรณาการ

จากการดำเนินการอบรมที่ผ่านมา พบว่า หลักสูตรการพัฒนาครูในแต่ละหลักสูตร ได้จัดให้ครูเลือกลงตามความต้องการ ทั้งนี้ครูจะต้องดำเนินการวิเคราะห์ความต้องการของตัวเอง นำไปสู่การวางแผนการพัฒนาในระยะเวลา 1 ปี หรือ 5 ปีตามนโยบายของ สพฐ. จากการสำรวจข้อมูลการสมัครเข้ารับการอบรมผ่านระบบสารสนเทศของ สพฐ. พบว่า ในแต่ละหลักสูตรผลการรับสมัคร มีจำนวนครูสมัครเกินจำนวนที่รับจริง ทำให้เป็นรายชื่อผู้สำรอง และครูที่สมัครตัวจริงไม่เข้าใจกระบวนการและวิธีการ โดยในขั้นตอนการสมัครครูจะต้องยืนยันการเข้ารับการอบรม หลังจากการสมัคร 7 วัน หรือก่อนหลักสูตรเปิดอบรม 15 วัน มิฉะนั้น จะถูกตัดสิทธิ์และระบบจะเลื่อนผู้สมัครสำรองเข้าสู่ระบบต่อไป จากการอบรมของศูนย์ไอซีที จำนวน 72 รุ่น เปิดรับทั้งหมด จำนวน 1,440 คน พบว่าครูสมัครเต็มทุกรุ่น และมีครูที่สำรองรอเข้ารับการอบรมจำนวน 739 คน โดยแต่ละหลักสูตรมีจำนวนสำรอง 6 ถึง 34 คน ในการนี้มีครูที่มีสิทธิ์เข้ารับการอบรมจำนวน 1,440 คน เนื่องจากได้ยืนยันในระบบในระยะเวลาที่กำหนดจำนวน 1,137 คน ส่งผลให้ครูจำนวน 303 คน หมดสิทธิ์ในการเข้ารับการอบรม เนื่องจากไม่รู้ว่ากระบวนการสมัครเป็นอย่างไร และเมื่อสำรวจครูที่เข้ารับการอบรมในแต่ละหลักสูตร จำนวน 1,137 คน พบว่า 1) ในด้านข้อกำหนดของหลักสูตรอบรม ครู ร้อยละ 99.20 ทราบว่าหลักสูตรอบรมมีข้อกำหนดอย่างไร ร้อยละ 0.79 ไม่ทราบว่าหลักสูตรอบรมมีข้อกำหนดอย่างไร 2) เหตุผลในการสมัคร ร้อยละ 63.49 สมัครเพราะมีความเชื่อมั่นในการพัฒนาครูของศูนย์ไอซีที ร้อยละ 41.26 สมัครตามเพื่อน และ 3) การนำไปใช้และการติดตามผลของหลักสูตรอบรม ร้อยละ 87.30 ไม่ทราบแนวทางหรือการนำไปใช้หลักสูตรอบรม และร้อยละ 12.69 เข้าใจว่าอบรมแล้วก็เสร็จสิ้นกระบวนการ และ 4) การต่อยอดการอบรม ร้อยละ 88.09 ไม่ทราบการต่อยอดการอบรมและร้อยละ 11.90 ไม่ให้ความสนใจต่อยอดการอบรม

ในปี พ.ศ. 2561 ศูนย์การเรียนรู้ไอซีทีชุมชน ได้รับการรับรองหลักสูตรการพัฒนาครู  
ในด้านการประยุกต์ใช้เทคโนโลยีสารสนเทศ ตามนโยบายของสำนักงานคณะกรรมการการศึกษาขั้นพื้นฐาน (ฉบับเพิ่มเติม) ลงวันที่ 23 มีนาคม พ.ศ. 2561 จำนวน 2 หลักสูตร คือ รหัสหลักสูตร 613012010 ชื่อหลักสูตรการจัดกิจกรรมการเรียนรู้แบบสะเต็มศึกษา และรหัสหลักสูตร 613102005 ชื่อหลักสูตรการประยุกต์ใช้ไอซีทีในการจัดกิจกรรมการเรียนรู้แบบโครงงาน โดยในการดำเนินงาน ทางสพฐ. จะกำหนดช่วงเวลาให้ครูได้พิจารณาหลักสูตรต่าง ๆ ที่มีอยู่จำนวนมากในระยะเวลาที่สั้น ๆ เพื่อสมัครเข้ารับการอบรมผ่านทางระบบสารสนเทศที่ สพฐ. พัฒนาขึ้น โดยที่รายละเอียดข้อมูลต่าง ๆ ของหลักสูตรนั้น ทาง สพฐ. จะใช้ข้อมูลที่ทางหน่วยพัฒนาครูส่งให้กับสำนักงานคุรุพัฒนา ซึ่งมีรายละเอียดต่าง ๆ จำนวนมาก ซึ่งเอกสารชุดหนึ่งอาจจะมีถึง 50-100 หน้า ดังนั้นการพิจารณารายละเอียดหลักสูตรต่าง ๆ ของครู อาจจะพิจารณาได้ไม่ทั่วถึง เนื่องจาก สพฐ. กำหนดระยะเวลาในช่วงสั้น ๆ ทั้งนี้หน่วยงานพัฒนาครู ไม่ได้มีส่วนร่วมในการรับสมัคร หรือประชาสัมพันธ์หลักสูตรให้กับครู

จากสภาพปัญหาที่สำรวจพบในการดำเนินงานปี 2560 และกระบวนการในการดำเนินงานให้ครูสมัครเข้ารับการอบรมหลักสูตรต่าง ๆ ผ่านระบบสารสนเทศที่ สพฐ. พัฒนาขึ้น ที่ส่งผลต่อการเลือกหลักสูตรอบรมของครู ดังนั้นหน่วยงานพัฒนาครู จึงควรมีส่วนร่วมในการรับสมัคร หรือประชาสัมพันธ์หลักสูตรให้กับครู เพื่อให้ครูได้รับข้อมูลอย่างครบถ้วน โดยใช้เวลาในการอ่านที่รวดเร็ว ดังนั้นการประยุกต์ใช้ Social Media จึงเป็นสิ่งที่จำเป็น และมีความสำคัญต่อการประชาสัมพันธ์ต่อกลุ่มเป้าหมายจำนวนมาก เขมณัฏฐ์ มิ่งศิริธรรม (2013, น. 72-73) กล่าวว่า ปัจจุบัน Social Media เข้ามามีบทบาทในชีวิตประจำวันมากขึ้น โดยที่ Social Media หรือ สื่อสังคมออนไลน์ เป็นสื่อดิจิทัลหรือซอฟแวร์ที่ทำงานอยู่บนพื้นฐานของ ระบบเว็บหรือเว็บไซต์บนอินเทอร์เน็ตที่เป็นเครื่องมือในการปฏิบัติการทางสังคม ที่มีผู้สื่อสารจัดทำขึ้น โดยที่ ผู้เขียนจัดทำขึ้นเองหรือพบเจอสิ่งต่างๆ ไม่ว่าจะเป็นเรื่องราวต่างๆ เหตุการณ์ บทความ ประสบการณ์ รูปภาพ วิดีโอและเพลง แล้วนำมาแบ่งปันเนื้อหาข้อมูล ข่าวสาร ประสบการณ์และพูดคุยให้ผู้ใช้ในโลกออนไลน์ใน เครือข่ายของตนได้รับรู้ ทั้งข้อความ ภาพนิ่ง ภาพเคลื่อนไหว เสียง กับคนที่อยู่ในสังคมเดียวกันได้อย่างรวดเร็ว มี ประสิทธิภาพรวมถึงการใช้ประโยชน์ร่วมกัน สอดคล้องกับ Williamson, Andy (2013, p. 9) กล่าวว่า เครือข่ายสังคม (Social Networking) เป็นเว็บไซต์ที่บุคคลหรือ หน่วยงานสามารถสร้างข้อมูล และเปลี่ยนข้อมูล (สถานะของตน) เผยแพร่รูปภาพ ภาพเคลื่อนไหว โดยที่บุคคลอื่น สามารถเข้ามาแสดงความชอบ หรือส่งต่อ หรือเผยแพร่ หรือ แสดงความเห็น โต้ตอบการ สนทนา หรือแสดงความคิดเห็น เพิ่มเติมได้ นอกจากนี้ แสงเดือน ผ่องพุฒ (2556, น. 1) กล่าวว่า ปัจจุบันกระแสการใช้งานอินเทอร์เน็ตและโทรศัพท์ประเภท สมาร์ทโฟน และอุปกรณ์พกพา เช่น แท็บเล็ต ที่เพิ่มขึ้น ส่งผลให้มีการใช้งานสื่อสังคมออนไลน์เพิ่มขึ้นตามไปด้วย ทำให้หน่วยงานทั้งภาครัฐและภาคเอกชน องค์กร หรือกลุ่มบุคคลได้นำสื่อสังคมออนไลน์ มาใช้ประโยชน์ทั้งในการสื่อสารติดต่อกันภายในหน่วยงาน การเผยแพร่ประชาสัมพันธ์และการ ติดต่อสื่อสารกับประชาชนมากขึ้น ดังนั้น ช่องทางในการประชาสัมพันธ์ผ่าน Social Media นั้น เป็นช่องทางในการสื่อสารประชาสัมพันธ์ที่ประหยัดต้นทุนและเข้าถึงคนได้จำนวนมาก ทั้งนี้ Social Media ที่ใช้งานกันในปัจจุบันแบ่งออกเป็นหลายประเภท โดยเขมณัฏฐ์ มิ่งศิริธรรม (2013, pp. 72-73) ได้สรุปเป็นประเภทใหญ่ๆ ที่ สามารถนำประยุกต์ใช้ในการประชาสัมพันธ์ แบ่งออกเป็น 5 ประเภท ได้แก่ 1) Blog 2) Social Networking

3) Microblog 4) Media Sharing และ 5) Social News and Bookmaking

จากการศึกษาเอกสาร ความสำคัญและความต้องการที่กล่าวมา ผู้วิจัยมีความสนใจประยุกต์ใช้ social media เป็นช่องทางในการประชาสัมพันธ์หลักสูตรอบรมครูของศูนย์การเรียนรู้ไอซีทีชุมชน คณะเทคโนโลยีสารสนเทศ โดยศึกษาแนวทาง ช่องทางและชนิดของสื่อประชาสัมพันธ์ที่เหมาะสมกับบริบทและความต้องเข้าถึงเพื่อรับรู้สารสนเทศของครู เพื่อให้ครูมีโอกาศรับรู้หลักสูตรอบรมและเงื่อนไขการอบรม นำมาประกอบการตัดสินใจก่อนการเลือกหลักสูตรอบรม ของคณะเทคโนโลยีสารสนเทศ มหาวิทยาลัยราชภัฏมหาสารคาม จำนวน 2 หลักสูตร ในปีการศึกษา 2561 โดยการวิจัยครั้งนี้จะส่งผลให้คณะเทคโนโลยีสารสนเทศได้ประชาสัมพันธ์การอบรมที่สอดคล้องและตรงตามความต้องการของกลุ่มเป้าหมาย ในช่วงระยะเวลาสั้น ๆ และกลุ่มเป้าหมายได้รับข้อมูลในการประชาสัมพันธ์ผ่านสื่อที่มีข้อมูลครบถ้วน ผู้วิจัยคาดหวังว่า การประชาสัมพันธ์หลักสูตรผ่าน social media จะส่งผลให้ครูได้รับข้อมูล สาระ และเนื้อหา หลักสูตรที่ครบถ้วน สามารถใช้เป็นช่องทางการรับรู้ข้อมูลหลักสูตรอบรม นำมาประกอบการพิจารณาตัดสินใจเลือกเข้ารับการอบรมได้อย่างเหมาะสม

**1.2 คำถามการวิจัย**

1.2.1 แนวทางการประชาสัมพันธ์หลักสูตรอบรมครูโดยการประยุกต์ใช้ Social Media เป็นอย่างไร

1.2.2 สื่อประชาสัมพันธ์หลักสูตรอบรมครูโดยการประยุกต์ใช้ Social Media เป็นอย่างไร

1.2.3 ผลการทดลองใช้สื่อประชาสัมพันธ์หลักสูตรอบรมครูโดยการประยุกต์ใช้ Social Media เป็นอย่างไร

**1.3 วัตถุประสงค์การวิจัย**

1.3.1 เพื่อศึกษาแนวทางการประชาสัมพันธ์หลักสูตรอบรมครูโดยการประยุกต์ใช้ Social Media

1.3.2 เพื่อพัฒนาสื่อประชาสัมพันธ์หลักสูตรอบรมครูโดยการประยุกต์ใช้ Social Media

1.3.3 เพื่อศึกษาผลการทดลองใช้สื่อประชาสัมพันธ์หลักสูตรอบรมครูโดยการประยุกต์ใช้ Social Media

**1.4 ขอบเขตของการวิจัย**

**1.4.1 ขั้นตอนการวิจัย**

**ระยะที่ 1** ศึกษาแนวทางการประชาสัมพันธ์หลักสูตรอบรมครูโดยการประยุกต์ใช้ Social Media

**ระยะที่ 2** พัฒนาสื่อประชาสัมพันธ์หลักสูตรอบรมครูโดยการประยุกต์ใช้ Social Media

**ระยะที่ 3** ศึกษาผลการทดลองใช้สื่อประชาสัมพันธ์หลักสูตรอบรมครูโดยการประยุกต์ใช้ Social Media

**1.4.2 กลุ่มเป้าหมาย**

เป็นครูผู้สอนที่สนในเข้ารับการอบรมในหลักสูตรการพัฒนาครูของศูนย์การเรียนรู้ไอซีทีชุมชน มหาวิทยาลัยราชภัฏมหาสารคาม ในปี พ.ศ. 2561 โดยเป็นครูที่รายงานตัวเข้ารับการอบรมหลักสูตร การประยุกต์ใช้ไอซีทีในการจัดกิจกรรมการเรียนรู้แบบโครงงาน หลักสูตร : 613102005 จำนวน 198 คน

**1.4.3 ตัวแปรที่ศึกษา**

1.4.3.1 ตัวแปรอิสระ แนวทางการและสื่อประชาสัมพันธ์หลักสูตรอบรมครูโดยการประยุกต์ใช้ Social Media

1.4.3.2 ตัวแปรตาม ที่ศึกษาได้แก่

1) ความเหมาะสมของสื่อประชาสัมพันธ์หลักสูตรอบรมครูโดยการประยุกต์ใช้ Social Media

2) ความพึงพอใจของครูที่มีต่อสื่อประชาสัมพันธ์หลักสูตรอบรมครูโดยการประยุกต์ใช้ Social Media

3) การรับรู้สื่อประชาสัมพันธ์หลักสูตรอบรมครูโดยการประยุกต์ใช้ Social Media

1.4.3.4 ระยะเวลาการวิจัย เดือน เมษายน ถึงเดือนสิงหาคม พ.ศ. 2561

**1.5 นิยามศัพท์เฉพาะ**

“แนวทางการประชาสัมพันธ์หลักสูตรอบรมครู” หมายถึง วิธีการนำข่าวสารการอบรมหลักสูตรอบรมครูของศูนย์การเรียนรู้ไอซีทีชุมชน มหาวิทยาลัยราชภัฏมหาสารคาม จัดทำเป็นสื่ออิเล็กทรอนิกส์โดยการประยุกต์ใช้ Social Media เป็นช่องทางการประชาสัมพันธ์ไปยังครูกลุ่มเป้าหมาย ที่สะดวก รวดเร็ว ประหยัดและมีประโยชน์ต่อการตัดสินใจเข้ารับการอบรมของครูได้ทันเวลา

“สื่อประชาสัมพันธ์” หมายถึง สื่ออิเล็กทรอนิกส์ ประกอบด้วย รูปภาพโปสเตอร์และสื่อวีดิทัศน์ ที่นำเสนอข้อมูลการประชาสัมพันธ์หลักสูตรอบรมครู จำนวน 2 หลักสูตร ได้แก่ หลักสูตรการจัดกิจกรรมการเรียนรู้แบบสะเต็มศึกษา รหัสหลักสูตร 613012010 และหลักสูตรการประยุกต์ใช้ไอซีทีในการจัดกิจกรรมการเรียนรู้แบบโครงงาน รหัสหลักสูตร 613102005

“การรับรู้สื่อประชาสัมพันธ์หลักสูตรอบรมครู” หมายถึง การที่ครู มีความรู้ ความเข้าใจ ข้อมูล ข่าวสารการประชาสัมพันธ์ จากสื่ออิเล็กทรอนิกส์ที่ครูได้รับจากช่องทางการสื่อสาร เป็นประโยชน์ต่อการตัดสินใจเลือกเข้ารับการอบรมหรือไม่เข้ารับการอบรมขอครู

“การประยุกต์ใช้ Social Media” หมายถึง การนำสื่อสังคมออนไลน์ หรือช่องทางการติดต่อสื่อสารบนเครือข่ายอินเทอร์เน็ต ได้แก่ ช่องทาง Face book, Line หรือ YouTube มาเป็นช่องทางในการประชาสัมพันธ์หลักสูตรอบรมการพัฒนาครูของศูนย์การเรียนรู้ไอซีทีชุมชน มหาวิทยาลัยราชภัฏมหาสารคาม เพื่อเป็นช่องทางการเข้าถึงกลุ่มเป้าหมายในระยะเวลาที่กำหนด

“ศูนย์การเรียนรู้ไอซีทีชุมชน” หมายถึง หน่วยงานส่งเสริมการพัฒนาครู สังกัดคณะเทคโนโลยีสารสนเทศ มหาวิทยาราชภัฏมหาสารคาม ที่มีภารกิจในการศึกษา วิจัย ออกแบบพัฒนาหลักสูตรอบรมการประยุกต์ใช้เทคโนโลยี หรือการพัฒนานวัตกรรม เพื่อส่งเสริมการเรียนรู้ขอผู้เรียน ร่วมกับหน่วยงานภาครัฐและเอกชน เพื่อส่งเสริมการพัฒนาชุมชนการเรียนรู้วิชาชีพครู

“หลักสูตรการพัฒนาครู TM-PLC” หมายถึง หลักสูตรที่ศูนย์การเรียนรู้ไอซีทีชุมชน ได้รับการรับรองจาก สพค. ในปี พ.ศ. 2561 จำนวน 2 หลักสูตร ได้แก่ รหัสหลักสูตร 613012010 ชื่อหลักสูตรการจัดกิจกรรมการเรียนรู้แบบสะเต็มศึกษา และรหัสหลักสูตร 613102005 ชื่อหลักสูตรการประยุกต์ใช้ไอซีทีในการจัดกิจกรรมการเรียนรู้แบบโครงงาน

“ความเหมาะสม” หมายถึง ความคิดเห็นของผู้เชี่ยวชาญและครูผู้สอนที่เข้ารับการอบรมในหลักสูตรการพัฒนาครูของศูนย์การเรียนรู้ไอซีทีชุมชน มหาวิทยาลัยราชภัฏมหาสารคาม ในปี พ.ศ. 2561 ที่มีต่อความเหมาะสมขององค์ประกอบของแนวทางการประชาสัมพันธ์หลักสูตรอบรมครู สื่อ และช่องทางที่ใช้

**1.6 ประโยชน์ที่ได้รับ**

1.6.1 ได้แนวทางการประชาสัมพันธ์และสื่อประชาสัมพันธ์หลักสูตรอบรมครู นำเสนอผ่านช่องทางการสื่อสารที่เหมาะสมไปยังครูที่สนใจเข้ารับการอบรม ได้รับรู้และเข้าใจแนวทางการและวิธีการอบรมหลักสูตรการพัฒนาครูก่อนการตัดสินใจเลือกหลักสูตรอบรมครูได้อย่างเหมาะสม

1.6.2 ศูนย์การเรียนรู้ไอซีทีชุมชน มีช่องทางและสื่อการประชาสัมพันธ์ครูที่เหมาะสม   
ส่งข้อมูลข่าวสารผ่านช่องทางออนไลน์ไปยังครูในกลุ่มเหมายได้ทันเวลา ส่งผลให้ครูได้รับข้อมูลข่าวสารที่เป็นประโยชน์ต่อการตัดสินใจในการเลือกเข้ารับการอบรมได้อย่างเหมาะสม

1.6.3 เป็นแนวทางสำหรับผู้ที่สนใจในการศึกษา วิจัย การพัฒนาแนวทางการประยุกต์ใช้ Social Media เพื่อการประชาสัมพันธ์หลักสุตรอบรมครูผ่านช่องทางการสื่อสารแบบออนไลน์

**1.7 กรอบแนวคิดการวิจัย**

ผลลัพธ์ (Output)

ปัจจัยเข้า (Input)

กระบวนการ (Process)

ตัวแปรอิสระ ได้แก่ แนวทางการประชาสัมพันธ์หลักสูตรอบรมครูโดยการประยุกต์ใช้ social media

ตัวแปรตาม ได้แก่

1. ความเหมาะสมของสื่อประชาสัมพันธ์หลักสูตรอบรมครูโดยการประยุกต์ใช้ Social Media

2. ความพึงพอใจของครูที่มีต่อสื่อประชาสัมพันธ์หลักสูตรอบรมครูโดยการประยุกต์ใช้ Social Media

3. การรับรู้สื่อประชาสัมพันธ์หลักสูตรอบรมครูโดยการประยุกต์ใช้ Social Media

ขั้นตอนการวิจัย 3 ระยะ ดังนี้

ระยะที่ 1 ศึกษาแนวทางการประชาสัมพันธ์หลักสูตรอบรมครูโดยการประยุกต์ใช้ Social Media

ระยะที่ 2 พัฒนาสื่อประชาสัมพันธ์หลักสูตรอบรมครูโดยการประยุกต์ใช้ Social Media

ระยะที่ 3 ศึกษาผลการทดลองใช้สื่อประชาสัมพันธ์หลักสูตรอบรมครูโดยการประยุกต์ใช้ Social Media

นโยบาย ปัญหา และ ความต้องการ

การพัฒนาครูในการประยุกต์ใช้ social media เพื่อส่งเสริมการอบรม “ชุมชนการเรียนรู้วิชาชีพครู TM-PLC”

หลักการและแนวคิด

1. การพัฒนาสื่อการประชาสัมพันธ์

หลักสูตรการพัฒนาครู

2. การประยุกต์ใช้ Social Media

เพื่อส่งเสริมการอบรม

3. การศึกษาความเหมาะสมทาง

เทคโนโลยีที่ใช้ในการประยุกต์ใช้

Social Media

4. การวัดการรับรู้

***ภาพที่ 1.1*** กรอบแนวคิดการวิจัย

จากภาพที่ 1.1 ผู้วิจัยมีกรอบแนวคิดในการดำเนินการวิจัย ที่ประกอบด้วย ดังนี้ ปัจจัยเข้า กระบวนการ และผลลัพธ์ ซึ่งปัจจัยนำเข้าคือนโยบาย ปัญหา และ ความต้องการ พัฒนาครูในการประยุกต์ใช้ Social Media เพื่อส่งเสริมการอบรม โดยมีหลักการ/แนวคิด/ทฤษฎี ดังนี้

1. การพัฒนาสื่อการประชาสัมพันธ์หลักสูตรการพัฒนาครู

2. การประยุกต์ใช้ Social Media เพื่อส่งเสริมการอบรม

3. การศึกษาความเหมาะสมทางเทคโนโลยีที่ใช้ในการประยุกต์ใช้ Social Media

4. การวัดการรับรู้

โดยมีกระบวนขั้นตอนการวิจัยดำเนินการ 3 ระยะ คือ

ระยะที่ 1 ศึกษาแนวทางการประชาสัมพันธ์หลักสูตรอบรมครูโดยการประยุกต์ใช้ Social Media

ระยะที่ 2 พัฒนาสื่อประชาสัมพันธ์หลักสูตรอบรมครูโดยการประยุกต์ใช้ Social Media

ระยะที่ 3 ศึกษาผลการทดลองใช้สื่อประชาสัมพันธ์หลักสูตรอบรมครูโดยการประยุกต์ใช้ Social Media

ตัวแปรอิสระ ได้แก่ แนวทางการประชาสัมพันธ์หลักสูตรอบรมครูโดยการประยุกต์ใช้ Social Media

ตัวแปรตาม ได้แก่ 1) ความเหมาะสมของสื่อประชาสัมพันธ์หลักสูตรอบรมครูโดยการประยุกต์ใช้ Social Media 2) ความพึงพอใจของครูที่มีต่อสื่อประชาสัมพันธ์หลักสูตรอบรมครูโดยการประยุกต์ใช้ Social Media 3) การรับรู้สื่อประชาสัมพันธ์หลักสูตรอบรมครูโดยการประยุกต์ใช้ Social Media